Erica

"'...สิ่งที่เราควรกระทำ ก็คือการรับผิดชอบต่อสิ่งที่ได้ทำลงไป อย่าให้การเสียสละนั่นสูญเปล่าสิ  ไม่งั้นก็อย่าได้เรียกตัวเองว่าแม่มดอีกเลย!...'"

Erica ;(เอริก้า, แม่มดเพลิงทมิฬ) ปรากฏตัวครั้งแรกใน Lixariz 1 (The witch of genesis) เธอคือแม่มดชั้นสูงผู้ได้รับเลือกให้ดำรงตำแหน่งว่าที่โคเซียแห่งทิศใต้ เธอมักอยู่ในหอสมุดอนันต์ และเป็นผู้เชี่ยวชาญเรื่องพืชสมุนไพรเป็นอย่างดี

Appearance
เอริก้านั้นมีผมยาวประบ่าสีน้ำตาล ตาคมสีแดงซีด มีรอยแผลเป็นบนข้อมือข้างซ้ายที่เหมือนแผลไฟไหม้ รูปร่างเธอค่อนข้างสูงโปร่งอีกทั้งสีผิวยังอมเหลืองเล็กน้อย

Personality
เอริก้าเป็นคนอารมณ์ร้อนและหงุดหงิดง่าย ปากคอเราะร้ายและพูดตรง แต่ถึงเธอจะใช้คำพูดที่รุนแรงแต่กริยาท่าทางของเอริก้าก็ไม่ได้รุนแรงตามไปด้วย เธอเกลียดความยุ่งยากใดๆก็ตามที่ทำให้เธอเสียเวลาในแต่ละวัน  ช่วงแรกที่เธอได้รับสิทธิ์เข้าร่วมการคัดเลือกโคเซียเธอยังคงมีแนวโน้มจะปฏิเสธเพราะเธอให้ความสำคัญกับการฝึกเวทมนตร์อย่างหนักมากกว่าแม่มดตนอื่นๆ  แต่เพราะภาคีแม่มดประเมินแล้วว่าเธอเป็นหนึ่งในผู้มีคุณสมบัติเหมาะสมทำให้เธอยอมเข้าร่วมอย่างไม่ค่อยเต็มใจนัก

เธอมีความสามารถในการใช้คำพูดกดดันคู่สนทนาหรือการหลอกล่อด้วยคำพูดและจิตวิทยาระดับสูง และเธอมักจะใช้ทักษะที่ว่านี้ในการช่วยภาคีแม่มดในศาลพิพากษาอยู่เป็นประจำ  เป็นทักษะติดตัวที่ทำให้เธอได้เปรียบไม่ว่ากำลังพูดอยู่กับใครก็ตาม ยกเว้นแต่กับไลแลคที่ดูเหมือนเธอจะไม่สามารถกดดันหรือจ้ำจี้จ้ำไชอะไรกับเจ้าตัวได้เลย

เอริก้าโดดเด่นเรื่องการปรับใช้เวทมนตร์ให้มีรูปแบบเฉพาะที่เหมาะกับตัวเอง เธอประสานเวทมนตร์สาย oracelic เข้ากับ vogel (เวทมนตร์วิหค) ได้อย่างลงตัว และนั่นทำให้เธอสามารถบินบนท้องฟ้าได้อย่างอิสระด้วยปีกเพลิงที่เหมือนกับเหล่าฟีนิกซ์

Personal Background
วัยเด็กของเอริก้าแตกต่างจากแม่มดทั่วไปอย่างมาก เพราะเธอไม่ได้เติบโตมาในวิหารหรือภายใต้การชี้แนะของแม่มดผู้อาวุโสแต่เธอคือแม่มดผู้ถูกเลี้ยงดูโดยฟีนิกซ์ตั้งแต่ยังเด็ก  เอริก้าได้รับการดูแลจากนกฟีนิกซ์นามว่า 'เอรัค' ในเขตหุบเขาทางทิศใต้มาอย่างยาวนาน  ทำให้เธอคุ้นชินกับผืนฟ้ามากกว่าใครๆจนได้รับสมญานามในหมู่แม่มดด้วยกันเองว่า 'วิหคเพลิงเอริก้า'  เพราะนอกจากความชำนาญในเปลวไฟเธอยังเป็นแม่มดผู้ใช้เวทย์บินที่โดดเด่นมากอีกคน

เธอเป็นแม่มดที่มีความเที่ยงตรงและยุติธรรมมากจนได้รับการยกย่องจาก Lalesha (อดีตโคเซียแห่งทิศใต้) ว่าเอริก้าเป็นแม่มดที่ยุติธรรมมากที่สุด และนั่นก็ทำให้เธอถูกทาบทามให้เข้าร่วมการพิพากษาในภาคีแม่มดมาตั้งแต่เด็ก ทำให้ในคดีต่างๆเธอจะได้รับเชิญไปร่วมฟังการสอบปากคำและการว่าความในศาลแม่มดอยู่เป็นระยะ  และเป็นหนึ่งในแม่มดคาร์วิลน้อยคนมากที่เข้านอกออกในแผนกพิพากษาคดีของภาคีแม่มด

และแม้ว่าเธอจะครอบครองพลงที่แข็งแกร่งและอันตราย เอริก้าก็ยังคงถูกยกย่องในฐานะแม่มดที่ควบคุมพลังของตัวเองได้อย่างไร้ที่ติ เปลวไฟของเธอไม่เคยแผดเผาชีวิตของใครแม้สักคนเดียวซึ่งเป็นทักษะขั้นสูงที่พบได้ยาก (คาดว่าอาจจะมาจากการอบรมของเอรัค) หากไม่นับการขึ้นเป็นโคเซียแห่งทิศใต้เอริก้าถูกมองว่าเป็นแม่มดลำดับต้นๆที่จะได้รับการแต่งตั้งให้เป็นสมาชิกของภาคีแม่มดหรือกลายเป็นกริกอรี่อย่งแน่นอน

Lixariz 1 : The witch of genesis
เอริก้าได้ใช้ชีวิตของตัวเองเปลี่ยนเป็นเปลวไฟ และหลอมรวมเข้ากับหอกลองกินุสให้เรนเดลในตอนสุดท้าย เพื่อให้ลองกินุสตื่นขึ้นอย่างสมบูรณ์และยอมรับพลังของเรนเดล  และการกระทำนั้นก็ทำให้เธอต้องจบชีวิตลง

Skills

 * Faironia - เวทมนตร์สร้างเปลวไฟ
 * Fulnor - เวทมนตร์พันธนาการ
 * Harfonta - เวทมนตร์ป้องกัน
 * Decrominoua - เวทมนตร์ไฟศักดิ์สิทธิ์ (*เวทมนตร์วิหค)
 * Altunechia - เวทมนตร์ไฟทมิฬ (*เวทมนตร์วิหค)

Trivia

 * ชื่อของเอริก้า มาจากชื่อของพืช "Erica" เป็นพืชในสกุล Ericaceae และมีความหมายว่า "ทุ่งหญ็า" (ἐρείκη - กรีก)